CELEX: 32020D0170
Language: da
Date: 2020-02-06 00:00:00
Title: Rådets afgørelse (FUSP) 2020/170 af 6. februar 2020 om ændring af afgørelse 2010/231/FUSP om restriktive foranstaltninger over for Somalia

7.2.2020   
               
               
                  DA
               
               
                  Den Europæiske Unions Tidende
               
               
                  L 36/5
               
            
         RÅDETS AFGØRELSE (FUSP) 2020/170
         af 6. februar 2020
         om ændring af afgørelse 2010/231/FUSP om restriktive foranstaltninger over for Somalia
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 26. april 2010 vedtog Rådet afgørelse 2010/231/FUSP (1).
                  
               
                     (2)
                  
                  
                     Den 15. november 2019 vedtog FN's Sikkerhedsråd resolution (UNSCR) 2498 (2019). Denne resolution bekræfter på ny en generel og fuldstændig våbenembargo over for Somalia og ændrer undtagelserne, de forudgående godkendelser og underretningerne vedrørende levering af våben og dertil knyttet materiel til Somalia. Resolutionen bekræfter på ny forbuddet mod import af trækul fra Somalia og indfører også et forbud mod salg, levering og overførsel af komponenter til improviserede eksplosive anordninger til Somalia.
                  
               
                     (3)
                  
                  
                     Afgørelse 2010/231/FUSP bør derfor ændres i overensstemmelse hermed.
                  
               
                     (4)
                  
                  
                     Der er behov for yderligere handling fra Unionens side for at gennemføre visse foranstaltninger i nævnte afgørelse —
                  
               VEDTAGET DENNE AFGØRELSE:
         
            Artikel 1
            I afgørelse 2010/231/FUSP foretages følgende ændringer:
            
                        1)
                     
                     
                        I artikel 1 foretages følgende ændringer:
                        
                                    i)
                                 
                                 
                                    Stk. 3, 4 og 4a affattes således:
                                    
                                       »3.   Stk. 1 og 2 gælder ikke:
                                       
                                                   a)
                                                
                                                
                                                   levering, salg eller overførsel af våben og af alle typer dertil knyttet materiel og direkte eller indirekte levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til støtte eller brug for De Forenede Nationers personel, herunder De Forenede Nationers bistandsmission i Somalia (UNSOM)
                                                
                                             
                                                   b)
                                                
                                                
                                                   levering, salg eller overførsel af våben og af alle typer dertil knyttet materiel og direkte eller indirekte levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til støtte eller brug for Den Afrikanske Unions mission i Somalia (AMISOM)
                                                
                                             
                                                   c)
                                                
                                                
                                                   levering, salg eller overførsel af våben og af alle typer dertil knyttet materiel og direkte eller indirekte levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til støtte eller brug for AMISOM's strategiske partnere, der udelukkende opererer i henhold til Den Afrikanske Unions (AU's) strategiske koncept af 5. januar 2012 (eller efterfølgende strategiske AU-koncepter) og i samarbejde og koordination med AMISOM
                                                
                                             
                                                   d)
                                                
                                                
                                                   levering, salg eller overførsel af våben og af alle typer dertil knyttet materiel og direkte eller indirekte levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til støtte eller brug for EU's uddannelsesmission (EUTM) i Somalia
                                                
                                             
                                                   e)
                                                
                                                
                                                   levering, salg eller overførsel af våben og af alle typer dertil knyttet materiel, der udelukkende er bestemt til brug for medlemsstater eller internationale, regionale og subregionale organisationer, der træffer foranstaltninger til at bekæmpe sørøveri og væbnede røverier ud for Somalias kyst, efter anmodning fra Somalias føderale regering, som har underrettet generalsekretæren herom, og forudsat at de foranstaltninger, der iværksættes, er i overensstemmelse med gældende humanitær folkeret og international menneskerettighedslovgivning
                                                
                                             
                                                   f)
                                                
                                                
                                                   levering, salg eller overførsel af våben og af alle typer dertil knyttet materiel og levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til udvikling af Somalias nationale sikkerhedsstyrker eller andre somaliske institutioner i sikkerhedssektoren end dem, der hører under Somalias føderale regering, for at skabe sikkerhed for den somaliske befolkning. Levering af de produkter, der er omhandlet i bilag II og III, og ydelse af teknisk rådgivning, finansiel og anden bistand samt oplæring i forbindelse med militær virksomhed er underlagt de relevante krav om godkendelse eller underretning som følger:
                                                   
                                                               i)
                                                            
                                                            
                                                               levering, salg eller overførsel af våben og af alle typer dertil knyttet materiel omhandlet i bilag II, der udelukkende er bestemt til udvikling af Somalias nationale sikkerhedsstyrker eller andre somaliske institutioner i sikkerhedssektoren end dem, der hører under Somalias føderale regering, for at skabe sikkerhed for den somaliske befolkning, kræver forudgående godkendelse af sanktionskomitéen i hvert enkelt tilfælde som fastsat i stk. 4a og 4b
                                                            
                                                         
                                                               ii)
                                                            
                                                            
                                                               levering, salg eller overførsel af våben og af alle typer dertil knyttet materiel omhandlet i bilag III og levering af teknisk rådgivning, finansiel og anden bistand samt oplæring i forbindelse med militær virksomhed, der udelukkende er bestemt til udvikling af Somalias nationale sikkerhedsstyrker for at skabe sikkerhed for den somaliske befolkning, kræver forudgående underretning til sanktionskomitéen som fastsat i stk. 4 og 4b
                                                            
                                                         
                                                               iii)
                                                            
                                                            
                                                               levering, salg eller overførsel af våben og af alle typer dertil knyttet materiel omhandlet i bilag III og levering af teknisk rådgivning, finansiel og anden bistand samt oplæring i forbindelse med militær virksomhed foretaget af medlemsstater eller internationale, regionale og subregionale organisationer, der udelukkende er bestemt til udvikling af andre somaliske institutioner i sikkerhedssektoren end dem, der hører under Somalias føderale regering, kræver forudgående underretning til sanktionskomitéen som fastsat i stk. 4b og kan finde sted, hvis sanktionskomitéen ikke har truffet en negativ afgørelse herom senest fem arbejdsdage efter at have modtaget sådan underretning
                                                            
                                                         
                                             
                                                   g)
                                                
                                                
                                                   levering, salg eller overførsel af beskyttelsesbeklædning, herunder skudsikre veste og militærhjelme, der midlertidigt udføres til Somalia udelukkende til personlig brug for personel fra De Forenede Nationer, repræsentanter for medierne, humanitært hjælpepersonale, bistandsarbejdere og tilknyttet personale
                                                
                                             
                                                   h)
                                                
                                                
                                                   levering, salg eller overførsel af ikkedødbringende militært udstyr, der udelukkende er bestemt til humanitær brug eller beskyttelsesbrug, og som sanktionskomitéen til orientering er blevet underrettet om fem arbejdsdage i forvejen af den leverende medlemsstat eller den internationale, regionale eller subregionale organisation.
                                                
                                             
                                    
                                       4.   Somalias føderale regering har det primære ansvar for at underrette sanktionskomitéen mindst fem dage forud for enhver levering af våben og alle typer dertil knyttet materiel omhandlet i bilag III samt levering af teknisk rådgivning, finansiel og anden bistand samt oplæring i forbindelse med militær virksomhed til Somalias nationale sikkerhedsstyrker, jf. denne artikels stk. 3, litra f), nr. ii). Alternativt kan medlemsstater, der leverer våben og dertil knyttet materiel eller teknisk rådgivning, finansiel og anden bistand samt oplæring i forbindelse med militær virksomhed til Somalias nationale sikkerhedsstyrker, underrette sanktionskomitéen mindst fem arbejdsdage forinden, idet de samtidig underretter det passende nationale koordineringsorgan i Somalias føderale regering om underretningen og yder Somalias føderale regering teknisk støtte i forbindelse med underretningsprocedurer, hvor det er relevant, i overensstemmelse med UNSCR 2498 (2019), punkt 13 og 14. Underretningerne skal indeholde nærmere oplysninger om fabrikanten og leverandøren af våbnene og af alle typer dertil knyttet materiel, en beskrivelse af våbnene og ammunitionen, herunder type, kaliber og mængde, foreslået leveringsdato og -sted og alle relevante oplysninger vedrørende den påtænkte modtagelsesenhed i Somalias nationale sikkerhedsstyrker eller det påtænkte oplagringssted.
                                    
                                    
                                       4a.   Somalias føderale regering har det primære ansvar for at anmode om forudgående godkendelse fra sanktionskomitéen mindst fem arbejdsdage forud for enhver levering af våben og af alle typer dertil knyttet materiel fastsat i bilag II til Somalias nationale sikkerhedsstyrker, jf. denne artikels stk. 3, litra f), nr. ii). Alternativt kan medlemsstaterne anmode om forudgående godkendelse fra sanktionskomitéen og samtidig informere det passende nationale koordineringsorgan i Somalias føderale regering om anmodningen om godkendelse og yde Somalias føderale regering teknisk støtte i forbindelse med underretningsprocedurer, hvor det er relevant, i overensstemmelse med UNSCR 2498 (2019), punkt 13 og 14.
                                       Anmodninger om godkendelse skal indeholde nærmere oplysninger om fabrikanten og leverandøren af våbnene og alle typer dertil knyttet materiel, en beskrivelse af våbnene og ammunitionen, herunder type, kaliber og mængde, foreslået leveringsdato og -sted samt alle relevante oplysninger vedrørende den påtænkte modtagelsesenhed i Somalias nationale sikkerhedsstyrker eller det påtænkte oplagringssted.«
                                    
                                 
                              
                                    ii)
                                 
                                 
                                    Følgende stykke tilføjes:
                                    
                                       »4b.   Medlemsstaterne søger alt efter omstændighederne om godkendelse fra eller underretter sanktionskomitéen om levering af våben og af alle typer dertil knyttet materiel omhandlet i bilag II og III, teknisk rådgivning, finansiel og anden bistand og oplæring i forbindelse med militær virksomhed til andre somaliske institutioner i sikkerhedssektoren end dem, der hører under Somalias føderale regering, jf. stk. 3, litra f), nr. i) og iii), og underretter samtidig Somalias føderale regering herom mindst fem arbejdsdage i forvejen.«
                                    
                                 
                              
                                    iii)
                                 
                                 
                                    Stk. 5 affattes således:
                                    
                                       »5.   Alle våben eller alt militært udstyr, der sælges eller leveres udelukkende med henblik på udvikling af Somalias nationale sikkerhedsstyrker eller andre somaliske institutioner i sikkerhedssektoren end dem, der hører under Somalias føderale regering, er forbudt at levere, videresælge og overføre til eller stille til rådighed for personer eller enheder, som ikke gør tjeneste i de af Somalias nationale sikkerhedsstyrker eller Somalias institutioner i sikkerhedssektoren, som det oprindelig blev solgt eller leveret til, eller til den sælgende eller leverende medlemsstat eller internationale, regionale eller subregionale organisation.«
                                    
                                 
                              
                  
                        2)
                     
                     
                        Følgende artikel indsættes:
                        
                           »Artikel 1c
                           
                           
                              1.   Med forbehold af artikel 1, stk. 3, er direkte eller indirekte levering, salg eller overførsel til Somalia af komponenter til improviserede eksplosive anordninger, der er opført på EU's fælles liste over militært udstyr, og som er gengivet i bilag IV til denne afgørelse, fra statsborgere i medlemsstaterne eller fra medlemsstaternes områder forbudt, uanset om de hidrører fra deres område eller ej.
                           
                           
                              2.   Direkte eller indirekte levering, salg eller overførsel til Somalia af andre komponenter til improviserede eksplosive anordninger, der er opført i bilag V til denne afgørelse, kræver forudgående tilladelse fra medlemsstaternes kompetente myndigheder. De giver ikke en sådan tilladelse, hvis der foreligger tilstrækkelige beviser for, at produkterne vil blive anvendt, eller der er en væsentlig risiko for, at de vil blive anvendt, til fremstilling af improviserede eksplosive anordninger i Somalia.
                           
                           
                              3.   Medlemsstaterne underretter sanktionskomitéen om salg, levering eller overførsel af de produkter, der er omhandlet i stk. 2, senest 15 arbejdsdage efter, at salget, leveringen eller overførslen har fundet sted. Underretningerne skal indeholde alle relevante oplysninger, herunder formålet med anvendelsen af produkterne, slutbrugeren, de tekniske specifikationer og mængden af produkter, der skal overføres. De skal sikre, at Somalias føderale regering og de føderale stater i Somalia får tilstrækkelig finansiel og teknisk bistand til at etablere passende garantier for opbevaring og distribution af sådanne materialer.
                           
                           
                              4.   Medlemsstaterne fremmer udvisning af årvågenhed hos fysiske og juridiske personer, der er underlagt deres jurisdiktion, med hensyn til direkte eller indirekte levering, salg eller overførsel af udgangsstoffer til eksplosivstoffer og eksplosive materialer til Somalia, bortset fra de produkter, der er opført i bilag IV og V til denne afgørelse. Medlemsstaterne fører et register over transaktioner, som de er bekendt med, vedrørende fysiske eller juridiske personers mistænkelige køb af eller forespørgsler om sådanne andre produkter i Somalia og udveksler sådanne oplysninger med Somalias føderale regering, sanktionskomitéen og ekspertpanelet for Somalia.«
                           
                        
                     
                  
                        3)
                     
                     
                        Bilag II erstattes af bilag I til denne afgørelse.
                     
                  
                        4)
                     
                     
                        Bilag III tilføjes som angivet i bilag II til denne afgørelse.
                     
                  
                        5)
                     
                     
                        Bilag IV tilføjes som angivet i bilag III til denne afgørelse.
                     
                  
                        6)
                     
                     
                        Bilag V tilføjes som angivet i bilag IV til denne afgørelse.
                     
                  
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 6. februar 2020.
            
               
                  På Rådets vegne
               
               
                  Formand
               
               A. METELKO-ZGOMBIĆ
            
         
         
            (1)  Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (EUT L 105 af 27.4.2010, s. 17).
      
      
         
            BILAG I
            
               
                  
                     »BILAG II
                     LISTE OVER PRODUKTER, DER ER OMHANDLET I ARTIKEL 1, STK. 3, LITRA f), Nr. i)
                     
                        1.   
                        
                           Jord-til-luft-missiler, herunder mandbårne luftforsvarssystemer (MANPADS).
                        
                     
                     
                        2.   
                        
                           Våben med en kaliber på over 12,7 mm og komponenter, der er specielt designet hertil, og tilhørende ammunition. (heri indgår ikke skulderaffyrede panserværnsraketkastere, f.eks. RPG'er eller LAW'er, geværgranater eller granatkastere).
                        
                     
                     
                        3.   
                        
                           Mortérer med en kaliber på over 82 mm og tilhørende ammunition.
                        
                     
                     
                        4.   
                        
                           Fjernstyrede panserværnsvåben, herunder fjernstyrede panserværnsmissiler samt ammunition og specifikt designede komponenter hertil.
                        
                     
                     
                        5.   
                        
                           Sprængladninger og anordninger, der er specifikt designet eller modificeret til militær brug, miner og dertil knyttet materiel.
                        
                     
                     
                        6.   
                        
                           Sigteanordninger til våben med natobservationskapacitet.
                        
                     
                     
                        7.   
                        
                           Luftfartøjer, der er specifikt designet eller modificeret til militær brug (ved »luftfartøjer« forstås: fartøjer med faste vinger, drejelige vinger, roterende vinger, kipbar rotor eller kipbar vinge eller helikoptere).
                        
                     
                     
                        8.   
                        
                           »Skibe« og amfibiekøretøjer, der er specifikt designet eller modificeret til militær brug (»skibe« omfatter: alle skibe, overfladeeffektfartøjer, fartøjer med et lille vandlinjeareal eller hydrofoilbåde og et fartøjs skrog eller en del af dets skrog).
                        
                     
                     
                        9.   
                        
                           Ubemandede kampluftkøretøjer (opført som kategori IV i FN's register over konventionelle våben).
                        
                     
                  
               «
         
      
      
         
            BILAG II
            
               
                  
                     »BILAG III
                     LISTE OVER PRODUKTER, DER ER OMHANDLET I ARTIKEL 1, STK. 3, LITRA f), Nr. ii) OG iii)
                     
                        1.   
                        
                           Alle våbentyper med en kaliber på op til 12,7 mm og tilhørende ammunition.
                        
                     
                     
                        2.   
                        
                           RPG-7 og rekylfrie geværer og tilhørende ammunition.
                        
                     
                     
                        3.   
                        
                           Hjelme, der er fremstillet efter militære standarder eller specifikationer eller tilsvarende nationale standarder.
                        
                     
                     
                        4.   
                        Armerede beskyttelsesdragter og beskyttelsesbeklædning som følger:
                        
                                    a)
                                 
                                 
                                    lette armerede beskyttelsesdragter eller beskyttelsesbeklædning, der er fremstillet efter militære standarder eller specifikationer eller tilsvarende (militære standarder eller specifikationer omfatter som minimum specifikationer for beskyttelse mod fragmentationsbomber)
                                 
                              
                                    b)
                                 
                                 
                                    tunge armerede beskyttelsesdragter, der giver ballistisk beskyttelse svarende til mindst niveau III (NIJ 0101.06 fra juli 2008) eller tilsvarende nationale standarder.
                                 
                              
                     
                        5.   
                        
                           Landkøretøjer, der er specifikt designet eller modificeret til militær brug.
                        
                     
                     
                        6.   
                        
                           Kommunikationsudstyr, der er specifikt designet eller modificeret til militær brug.
                        
                     
                     
                        7.   
                        
                           Positioneringsudstyr til globale satellitnavigationssystemer (GNSS'er), der er specifikt designet eller modificeret til militær brug.
                        
                     
                  
               «
         
      
      
         
            BILAG III
            
               
                  
                     »BILAG IV
                     LISTE OVER PRODUKTER, DER ER OMHANDLET I ARTIKEL 1c, STK. 1
                     
                        1.   
                        
                           Tetryl (trinitrophenylmethylnitramin)
                        
                     
                     
                        2.   
                        
                           Udstyr, der både er specielt designet til militær anvendelse og specielt designet til aktivering, kraftoverførsel med operationel engangseffekt, affyring eller detonering af improviserede eksplosive anordninger (IED).
                        
                     
                     
                        3.   
                        
                           »Teknologi«, der er »nødvendig« for at »fremstille« eller »anvende« de produkter, som er opført i punkt 1 og 2. (Definitionerne af udtrykkene »teknologi«, »nødvendig«, »fremstille« og »anvende« er fra Den Europæiske Unions fælles liste over militært udstyr (1).)
                        
                     
                  
               «
            
               (1)  EUT C 98 af 15.3.2018, s. 1.
         
      
      
         
            BILAG IV
            
               
                  
                     »BILAG V
                     LISTE OVER PRODUKTER, DER ER OMHANDLET I ARTIKEL 1c, STK. 2
                     
                        1.   
                        
                           Udstyr og anordninger, der ikke er nævnt i bilag IV, punkt 2, der specifikt er konstrueret til at igangsætte sprængstoffer ved hjælp af elektriske eller ikkeelektriske midler (f.eks. tændapparater, detonatorer, sprængkapsler eller detonationslunter).
                        
                     
                     
                        2.   
                        
                           »Teknologi«, der er »nødvendig« for at »fremstille« eller »anvende« de produkter, som er opført i punkt 1. (Definitionerne af udtrykkene »teknologi«, »nødvendig«, »fremstille« og »anvende« er fra Den Europæiske Unions fælles liste over militært udstyr.)
                        
                     
                     
                        3.   
                        Eksplosive materialer som følger og blandinger, der indeholder et eller flere af disse:
                        
                                    a)
                                 
                                 
                                    Ammoniumnitrat-brændselsolie (ANFO)
                                 
                              
                                    b)
                                 
                                 
                                    Nitrocellulose (indeholdende mere end 12,5 % nitrogen w/w)
                                 
                              
                                    c)
                                 
                                 
                                    Nitroglycol
                                 
                              
                                    d)
                                 
                                 
                                    Pentaerythritoltetranitrat (PETN)
                                 
                              
                                    e)
                                 
                                 
                                    Picrylchlorid
                                 
                              
                                    f)
                                 
                                 
                                    2,4,6-Trinitrotoluen (TNT).
                                 
                              
                     
                        4.   
                        Udgangsstoffer til eksplosivstoffer:
                        
                                    a)
                                 
                                 
                                    Ammoniumnitrat
                                 
                              
                                    b)
                                 
                                 
                                    Kaliumnitrat
                                 
                              
                                    c)
                                 
                                 
                                    Natriumklorat
                                 
                              
                                    d)
                                 
                                 
                                    Salpetersyre
                                 
                              
                                    e)
                                 
                                 
                                    Svovlsyre.
                                 
                              
                  
               «